Twee dood, een kritiek ná N4-botsingFoto: ER24 Twee mense is dood en nog ŉ persoon in ŉ kritieke toestand nadat ŉ motor en ŉ vragmotor Donderdagmiddag op die N4 in Rustenburg, Noordwes, gebots het. Annine Siddall, woordvoerder van ER24, het gesê paramedici het omstreeks 16:10 op die toneel naby die Dr Morokastraat-afrit aangekom. “ŉ Man en ŉ vrou, vermoedelik ŉ egpaar, het in die botsing gesterf en is deur paramedici op die toneel dood verklaar,” het sy gesê. “Nog ŉ man, vermoedelik in sy 20’s, het ernstige beserings opgedoen en is per ambulans na die MediCare Rustenburg gehaas.” Siddall het gesê die oorsaak van die ongeluk is nie bekend nie.